**Adatkezelési tájékoztató Hódmezővásárhelyi SZC**

**Cseresnyés Kollégium**

**a nyári táborral**

**kapcsolatban végzett személyes adatok kezeléséről**

Érvényes: 2021. február 19. napjától

A Hódmezővásárhelyi Szakképzési Centrum, mint adatkezelő (a továbbiakban: Adatkezelő) kiemelt figyelmet fordít arra, hogy az általa napközbeni gyermektáborral összefüggésben kezelt személyes adatok tekintetében az Európai Parlament és Tanács a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679. számú rendelet (a továbbiakban: GDPR), és az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) rendelkezéseinek megfelelően kezelje, tárolja, felhasználja.

Az adatok kezelésével összefüggésben Adatkezelő ezúton tájékoztatja a gyermekeket (a továbbiakban: Gyermek) és a szülői felügyelet gyakorlására jogosult szülőket (a továbbiakban: Szülő), / törvényes képviselőket (a továbbiakban Gyermek és Szülő/Törvényes képviselő együttesen: Érintettek)

* az általa kezelt személyes adatokról,
* a személyes adatok kezelése körében követett elveiről és gyakorlatáról, valamint
* az Érintettek jogai gyakorlásának módjáról és lehetőségeiről.

A nyári táborral kapcsolatban Adatkezelő személyes adatokat ismer meg táborozók tekintetében a törvényes képviselők által kitöltött jelentkezési lap és szülői nyilatkozat táborozáshoz megnevezésű nyilatkozatokból.

# Adatkezelő:

Adatkezelő neve: Hódmezővásárhelyi Szakképzési Centrum (HSZC) Hódmezővásárhelyi SZC Cseresnyés Kollégium

Hódmezővásárhely, Bajcsy-Zsilinszky utca 7-9.

Az adatkezelő adatvédelmi tisztviselőjének neve: dr. Ambrus Norbert elérhetősége: telefonszám: 70/3868905

e-mail: adatvedelem@hiszk.hu

# A kezelt személyes adatok, illetve különleges személyes adatok köre:

1. Törvényes képviselő neve
2. Törvényes képviselő mobiltelefonszáma
3. Gyermek neve
4. Gyermek lakcíme
5. Gyermek anyja neve
6. Gyermek TAJ száma
7. Törvényes képviselő nyilatkozata arról, hogy gyermeken észlelhetőek-e az alábbi tünetek: láz, torokfájás, hányás, hasmenés, bőrkiütés, sárgaság, egyéb súlyosabb bőrelváltozás, bőrgennyedés, váladékozó szembetegség, gennyes fül- és orrfolyás
8. Törvényes képviselő nyilatkozata arról, hogy gyermeke tetűmentes, rühmentes-e, szenved-e a gyermek ételallergiában, gyógyszerallergiában, állandó betegségben, napközben kell-e szednie állandó gyógyszert
9. Törvényes képviselő nyilatkozata arról, hogy a gyermek szenved-e egyéb allergiában
10. Törvényes képviselő nyilatkozata arról, hogy hozzájárul-e ahhoz, hogy a nyári tábor ideje alatt a gyermekről fotó, illetve videó felvétel készüljön és az HSZC, illetve Hódmezővásárhelyi SZC Cseresnyés Kollégium Facebook oldalán és honlapján történő megjelentetéshez
11. Törvényes képviselő lakcíme

# Az adatkezelés jogalapja:

I)

Adatkezelőre vonatkozó jogi kötelezettség teljesítése (GDPR 6. cikk 1. bek. c) pont.)

Jogi kötelezettség:

a tanuló ifjúság üdülésének és táborozásának egészségügyi feltételeiről szóló 12/1991. (V. 18.) NM rendelet 4.§ és 2. sz. melléklet, amely kimondja, hogy táborozásban csak az vehet részt, aki arra egészségileg alkalmas. A gyermek törvényes képviselője a 2. melléklet szerinti adattartalmú, a táborozást megelőző négy napon belül kiállított nyilatkozattal igazolja a táborozásban részt vevő gyermek megfelelő egészségi állapotát a táborozás megkezdése előtt. A nyilatkozathoz szükséges nyomtatványt - a táborozáshoz szükséges egyéb iratokkal együtt - a táborozás szervezője adja át kitöltés céljából. Az iratokat a táborozás szervezőjéhez - az általa megállapított határidőig - kell visszajuttatni. A nyilatkozatot legkésőbb a táborozás megkezdésekor a táborozás szervezőjének kell átadni. A nyilatkozatot a táborozás ideje alatt a tábor helyszínén kell tartani.

Ezen jogalap szerint kezelt adatok: 1,3,4,5,7, 8) pontokban szereplő adatok.

II)

Érintett önkéntes hozzájárulása személyes adatai kezeléséhez (GDPR 6. cikk 1. bek. a)pont.) Ezen jogalap szerint kezelt adatok: 2,6,9,10,11, 12) pontokban szereplő adatok.

Amennyiben a gyermek nem töltötte be a 18. életévét, hozzájárulása csak akkor és olyan mértékben jogszerű, ha a hozzájárulást a gyermek feletti szülői felügyeletet gyakorló szülő vagy törvényes képviselő adta meg, illetve engedélyezte. A gyermeket természetesen megilleti a jog, hogy amikor a 18. életévét betölti, úgy adatainak kezeléséhez adott szülői hozzájárulást megerősítse vagy tiltakozzon személyes adatainak kezelése ellen és kérje azok törlését. Tekintettel arra, hogy a gyermektáborokban kizárólag gyermekek vehetnek részt, így önállóan érvényes hozzájárulást a gyermekek - részvétel a tekintetében - nem tehetnek, helyettük a szülő (szülői felügyeletet gyakorló szülő), vagy ennek hiányában a törvényes képviselő jogosult a gyermek nevében az adatai kezeléséhez szükséges, a GDPR

6. cikk (1) bekezdésének a) pontja szerinti önkéntes hozzájárulást megadni.

# Az adatkezelés célja, az adatkezelés ideje:

Az Adatkezelő által szervezett nyári tábor előkészítése, megvalósítása és az azzal összefüggésben felmerülő igények érvényesítésével kapcsolatos célból történik a személyes adatok kezelése.

Az Érintett bármikor kérheti ezen adatok törlését az Adatkezelőhöz intézett írásbeli kérelmével. Amennyiben az Érintett törlési kérelemmel nem fordul Adatkezelőhöz, úgy Adatkezelő az adatokat a tábor utolsó napjától számított legkésőbb 5 évig megőrzi.

Ezt követően Adatkezelő a nyilatkozatokat automatikusan helyreállíthatatlan módon megsemmisíti, az adatokat törli.

# Adattovábbítás:

Főszabály szerint nem történik adattovábbítás. Kizárólag abban az esetben történik adattovábbítás, amennyiben a gyermek egészségügyi állapota okán sürgős egészségügyi intézkedés, orvosi szakellátás szükséges, ez esetben adattovábbítás az egészségügyi szolgáltatást nyújtó részére történik (pl.: mentőszolgálat).

# Adatbiztonsági intézkedések:

Adatkezelő tagintézményénél (Hódmezővásárhelyi SZC Cseresnyés Kollégium) az elektronikus formában nyilvántartott személyes adatokat szerverein tárolja. A papír alapon tárolt adatok Adatkezelő tagintézményé (Hódmezővásárhelyi SZC Cseresnyés Kollégium) zárt irodáiban kerülnek tárolásra. Adatkezelő megfelelő intézkedésekkel gondoskodik arról, hogy a személyes adatokat védje – többek között – a jogosulatlan hozzáféréstől vagy megváltoztatástól.

# Az adatkezeléssel összefüggő jogok:

**Tájékoztatáshoz és hozzáféréshez való jog:**

Az érintett az „Adatkezelő” alcím alatt megadott elérhetőségeken keresztül, írásban tájékoztatást kérhet Adatkezelőtől arról, hogy:

* milyen személyes adatait,
* milyen jogalapon,
* milyen célból,
* milyen forrásból,
* mennyi ideig kezeli,
* kezeli-e még a személyes adatait,
* kinek, mikor, milyen okból és mely személyes adataihoz biztosított hozzáférést vagy kinek továbbította a személyes adatait.

Ezen felül kérheti Adatkezelő által tárolt személyes adatainak másolatát.

Adatkezelő az érintett kérelmét legfeljebb 30 napon belül, a kérelemben megadott elérhetőségre megküldött válaszlevelében teljesíti. Ha az érintett a kérelmet elektronikus úton küldi meg Adatkezelő részére, akkor a válaszlevele is – lehetőség szerint – elektronikus úton érkezik meg hozzá. Ha más úton kéri megküldeni a választ, kérjük, jelezze ezt a kérelemben.

# Helyesbítéshez való jog:

A résztvevő az „Adatkezelő” alcím alatt megadott elérhetőségeken keresztül, írásban kérheti, hogy Adatkezelő módosítsa vagy pontosítsa valamely személyes adatát (pl.: a nevét, címét, ha abban változás következett be). Ha az érintett a kérelmet elektronikus úton küldi meg Adatkezelőhöz, akkor a válaszlevele is – lehetőség szerint – elektronikus úton érkezik meg hozzá. Ha más úton kéri megküldeni a választ, kérjük, jelezze ezt a kérelemben.

Adatkezelő a kérelmét indokolatlan késedelem nélkül legfeljebb 30 napon belül teljesíti és erről a kérelmet benyújtót az általa megadott elérhetőségre küldött levélben értesíti.

# A törléshez való jog („az elfeledtetéshez való jog”):

Az érintett az „Adatkezelő” alcím alatt megadott elérhetőségeken keresztül, írásban kérheti az Adatkezelőtől a személyes adatainak törlését.

A törlési kérelmet az Adatkezelő abban az esetben utasítja el, ha jogszabály a személyes adatok további tárolására kötelezi adatkezelőt. Ha azonban a törölni kért személyes adatra nincs ilyen kötelezettség, akkor az Adatkezelő a kérelmet indokolatlan késedelem nélkül, legfeljebb 30 napon belül teljesíti, és erről a kérelmet benyújtót az általa megadott elérhetőségére küldött válaszlevélben értesíti. Ha az érintett a kérelmet elektronikus úton küldi meg Adatkezelőhöz, akkor a válaszlevele is – lehetőség szerint – elektronikus úton érkezik meg hozzá. Ha más úton kéri megküldeni a választ, kérjük, jelezze ezt a kérelemben.

# Az adatkezelés korlátozásához való jog:

Az érintett az „Adatkezelő” alcím alatt megadott elérhetőségeken keresztül, írásban kérheti az Adatkezelőtől az adatkezelés korlátozását. Korlátozás esetén az Adatkezelő csak tárolhatja a személyes adatot, egyéb adatkezelési tevékenység kizárólag a korlátozást kérő hozzájárulásával jogi igény előterjesztése miatt, vagy közérdekből történhet.

# Az adatok korlátozását akkor lehet kérni, ha:

* úgy gondolja, hogy adatai nem pontosak, vagy
* úgy gondolja, hogy adatait adatkezelő jogellenesen kezelte, de az adat törlését nem szeretné,
* igényli az adatkezelést jogi igénye érvényesítése vagy védelme miatt, de már az Adatkezelőnek nincs szüksége ezekre az adatokra.

Adatkezelő a kérelmet indokolatlan késedelem nélkül, legfeljebb 30 napon belül teljesíti és erről a kérelmet benyújtót az általa megadott elérhetőségre küldött levélben értesíti. Ha az érintett a kérelmet elektronikus úton küldi meg az Adatkezelőhöz, akkor a válaszlevele is – lehetőség szerint – elektronikus úton érkezik meg hozzá. Ha más úton kéri megküldeni a választ, kérjük, jelezze ezt a kérelemben.

# Jogorvoslati lehetőség:

Amennyiben az érintett megítélése szerint az adatkezelés nem felelt meg a jogszabályi követelményeknek, kezdeményezheti adatkezelő adatvédelmi tisztviselőjének eljárását, illetve bírósághoz fordulhat.

Ezen felül a Nemzeti Adatvédelmi és Információszabadság Hatóságnál bejelentéssel bárki vizsgálatot kezdeményezhet arra hivatkozással, hogy személyes adatok kezeléséhez fűződő jogok gyakorlásával kapcsolatban jogsérelem következett be, vagy annak közvetlen veszélye fennáll.

Nemzeti Adatvédelmi és Információszabadság Hatóság elérhetősége:

Nemzeti Adatvédelmi és Információszabadság Hatóság

Székhely: 1055 Budapest, Falk Miksa utca 9-11.

Postacím: 1363 Budapest, Pf. 9

Telefon: 06-1-391-1400

Telefax: 06-1-391-1410

E-mail: ugyfelszolgalat@naih.hu

# A Tájékoztató módosításának lehetősége:

Az Adatkezelő fenntartja a jogot, hogy a jelen Tájékoztatót egyoldalúan, előzetes értesítés nélkül módosítsa. Az Adatkezelő az érintett kérésére e-mailben megküldi a mindenkor hatályos Tájékoztatót.